als_Latn dik_Latn sag_Latn
Deputeti Tom Doshi ka denoncuar në rrjetin social “Facebook” hetimin me dy standarde që është duke u zhvilluar nga Prokuroria e Krimeve të Rënda për akuzat që ai ka bërë ndaj kryeparlamentarit Ilir Meta. Deputeti Doshi ka deklaruar se nuk do të heqë dorë nga hetimi dhe do të verë në dijeni ndërkombëtarët me qëllim zbardhjen e asaj cka po ndodh dhe akuzave. Ai ka shkruar në “Fb” se standardet e dyfishta në hetim janë të qarta. Doshi, shkruan se nga njëra anë Durim Bami, i cili ka hequr dorë nga krimi, mbahet i arrestuar dhe nën terror psikologjik dhe nën mbikëqyrjen e Policisë së Shtetit e jo të organeve të specializuara sic janë burgjet, ndërsa ndërmjetësi i krimit, Fatjon Skënderi, pasi thirret me ndërmjetësim të dyshimtë nga Gjermania, i garantohet se nuk do ketë asnjë masë shtrënguese ndaj tij.
als_Latn